देशकल ते वातावरण :-उपन्यास च बाह्‌री ते अंदरूनी वातावरण इन्नै सजीव होना चाहिदा ऐ जे पाठक अपने-आपै गी उस्सै वातावरण च सेही करै। जेकर लेखक कुतै राजस्थान दे तपदे ते रेतले मदानै च स्ट्राबरी ते गुलमर्ग च नारियल दे बूह्‌टे लान लगी पवै तां पाठक कन्नै बी बेन्याई होग। कुसै दफ्तर च दफ्तरी टैमै च भजन करदी कीर्तन मंडली जां तलाऽ च अग्ग लग्गी दी दस्सी जा तां कम-स-कम उपन्यास गी स्हेई वातावरण च लखोए दा नेईं मन्नेआ जाग।